**থমাস বাখ** (জার্মান: *Thomas Bach*; জন্ম: ২৯ ডিসেম্বর, ১৯৫৩) আর্জবার্গে জন্মগ্রহণকারী সাবেক জার্মান অসিচালনাকারী। তিনি আন্তর্জাতিক অলিম্পিক কমিটির নবম ও বর্তমান সভাপতির দায়িত্ব পালন করছেন। রগ ও ব্রান্ডেজের পর তৃতীয় অলিম্পিয়ান ও একমাত্র অলিম্পিক স্বর্ণপদক প্রাপ্ত আইওসি সভাপতি তিনি।

খেলোয়াড়ী জীবন
---------------

১৯৭৬ সালে কানাডার মন্ট্রিলে অনুষ্ঠিত গ্রীষ্মকালীন অলিম্পিকে পশ্চিম জার্মানির প্রতিযোগী হিসেবে অংশগ্রহণ করেন। এতে বাখ দলগত পর্যায়ে ফেন্সিং ক্রীড়ার ফয়েল বিষয়ে প্রতিদ্বন্দ্বিতা করে স্বর্ণপদক জয় করেন। এর এক বছর তিনি বুয়েন্স আয়ার্সে অনুষ্ঠিত বিশ্ব চ্যাম্পিয়নশীপে অংশগ্রহণ করে মুকুট লাভ করেন।

আইওসি সভাপতি
------------

৯ মে, ২০১৩ তারিখে আইওসি’র সভাপতি প্রার্থী হিসেবে তার অংশগ্রহণের কথা জনসমক্ষে তুলে ধরেন। ১০ সেপ্টেম্বর, ২০১৩ তারিখে বুয়েন্স আয়ার্সে অনুষ্ঠিত আইওসি’র ১২৫তম অধিবেশনে তিনি ৮-বছর মেয়াদে আইওসি’র সভাপতি হিসেবে নির্বাচিত হন। চূড়ান্ত রাউন্ডে ৪৯ ভোট পেয়ে সংখ্যাগরিষ্ঠতা অর্জন করে বিজয়ী হন। তিনি অপর পাঁচ প্রার্থী - সার্গেই বুবকা, রিচার্ড ক্যারিয়ন, নগ সার মিয়াং, ডেনিস অসওয়াল্ড এবং উ চিং-কু’র বিপক্ষে জয় পান। তিনি ২০০১-২০১৩ মেয়াদের দায়িত্ব পালনকারী সাবেক সভাপতি জ্যাকুয়েস রগের স্থলাভিষিক্ত হন। এরফলে ২০২১ সালে অনুষ্ঠিতব্য আইওসি’র ১৩৩তম অধিবেশনে তিনি অতিরিক্ত আরও চার বছরের জন্য তার প্রার্থীতার কথা ঘোষণা করতে পারবেন। এক সপ্তাহ পর ১৭ সেপ্টেম্বর, ২০১৩ তারিখে লোজানে অবসথিত আইওসি সভাপতির কার্যালয়ের দায়িত্বভার গ্রহণ করেন।

ডিওএসবি সভাপতিত্ব
-----------------

আইওসি সভাপতি হিসেবে যোগদানের পূর্বে থমাস বাখ ডয়েসার অলিম্পিসার স্পোর্টবান্ড (ডিওএসবি)-এর সভাপতির দায়িত্ব পালন করেন। ১৬ সেপ্টেম্বর, ২০১৩ তারিখে তিনি ডিওএসবি’র প্রধানের পদ থেকে ইস্তফা দেন। এ সংস্থায় তিনি ২০০৬ সাল থেকে সভাপতি ছিলেন। পাশাপাশি তিনি ঘোরফা আরব-জার্মান চেম্বার অব কমার্স এন্ড ইন্ড্রাস্ট্রির প্রধানের পদ থেকেও ইস্তফা দেন। তবে মাইকেল উইনিগ এজি কোম্পানি’র প্রধানের দায়িত্ব চালিয়ে যাচ্ছেন।

২০১৮ সালের শীতকালীন অলিম্পিক গেমস আয়োজনে মিউনিখের পক্ষ হয়ে দরদাতার প্রধানের দায়িত্ব পালন করেন। স্বাগতিক শহর নির্বাচনে মিউনিখ ২৫ ভোট পেলেও পিয়ংচ্যাং ৬৩ ভোট পেয়ে স্বাগতিক শহরের মর্যাদা পায়।

অন্যান্য
--------

তিনি স্বতঃস্ফূর্তভাবে ফরাসি, ইংরেজি, স্পেনিশ ও জার্মান ভাষায় কথা বলতে পারেন। ইউনিভার্সিডাড ক্যাটোলিকা ডি মার্সিয়া থেকে সম্মানসূচক ডক্টরেট ডিগ্রী লাভ করেন।

তথ্যসূত্র
---------

1. ↑  Zaccardi, Nick। "Thomas Bach elected as ninth IOC president"। *NBC OlympicTalk*। সংগ্রহের তারিখ ১০ সেপ্টেম্বর ২০১৩।
2. ↑  "Olympics Statistics: Thomas Bach"। *databaseolympics.com*। ১৫ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১১।
3. ↑  "Thomas Bach Olympic Results"। *sports-reference.com*। ১৭ মার্চ ২০১১ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১১।
4. ↑  "Nachfolger von Jacques Rogge: Thomas Bach kandidiert für IOC-Präsidentenamt"। *Spiegel Online*। ৮ মে ২০১৩। সংগ্রহের তারিখ ৮ মে ২০১৩।
5. ↑  Thomas Bach to run for IOC top post
6. ↑  "Sergei Bubka: Pole vault great wants to be IOC president"। Bbc.co.uk। ২০১৩-০৫-২৮। সংগ্রহের তারিখ ২০১৪-০২-১৭।
7. 1 2  "Next IOC President to be elected this Tuesday"। ৯ সেপ্টেম্বর ২০১৩। সংগ্রহের তারিখ ১০ সেপ্টেম্বর ২০১৩।
8. ↑  Bach moves into office at IOC headquarters after becoming new President
9. ↑  Exclusive: Bach to officially resign tomorrow from DOSB after being elected IOC President
10. ↑  Exclusive: Quality of the 2020 Olympic bidd e rs has put the IOC in a very comfortable position, reveals Bach
11. ↑  Lord of the Rings: new IOC chief Thomas Bach
12. ↑  ThomasBachdoctorateUCAM[*স্থায়ীভাবে অকার্যকর সংযোগ*]

বহিঃসংযোগ
---------

* উইকিমিডিয়া কমন্সে থমাস বাখ সম্পর্কিত মিডিয়া দেখুন।

* IOC biography
* ICAS members

|  |  |  |
| --- | --- | --- |
| পূর্বসূরীবেলজিয়াম জ্যাকুয়েস রগ | **আন্তর্জাতিক অলিম্পিক কমিটির সভাপতি**২০১৩-–বর্তমান | **নির্ধারিত হয়নি** |


| * দে
* স
আন্তর্জাতিক অলিম্পিক কমিটির সভাপতিদের তালিকা |
| --- |
| 
গ্রিস ডিমেত্রিয়াস ভিকেল্যাস (১৮৯৪-১৮৯৬) • 
ফ্রান্স পিয়ের দ্য কুবেরত্যাঁ (১৮৯৬-১৯২৫) • 
সুইজারল্যান্ড গোদফ্রয় দ্য ব্লোনে (১৯১৬-১৯১৯)(*ভারপ্রাপ্ত*) • 
বেলজিয়াম হেনরি দ্য ব্যালেত-ল্যাতুঁর (১৯২৫-১৯৪২) • 
সুইডেন জোহানেস সিগ্রফ্রিড এডস্ট্রোম (১৯৪২-১৯৪৬ ভারপ্রাপ্ত)(১৯৪৬-১৯৫২) • 
মার্কিন যুক্তরাষ্ট্র এভেরি ব্রুন্ডেজ (১৯৫২-১৯৭২) • 
প্রজাতন্ত্রী আয়ারল্যান্ড লর্ড কিলানিন (১৯৭২-১৯৮০) • 
স্পেন জোয়াও এন্টোনিও সামারাঞ্চ (১৯৮০-২০০১) • 
বেলজিয়াম জ্যাকুয়েস রগ (২০০১-২০১৩) • 
জার্মানি থমাস বাখ (২০১৩-)
 |